### Beslutningstema

I denne sag træffes beslutning om overførsel af driftsbevillinger fra 2023 til 2024.

### Sagsfremstilling

Der er udarbejdet en oversigt på udvalgenes mer-/mindreforbrug af driftsbevillinger i 2023.

Opgørelsen er foretaget efter de gældende regler i henhold til den Økonomiske Politik 2023-2026, der opdeler overførsler i:

* Garantioverførsler, hvor der kan overføres op til 2 % af mindreforbrug. Merforbrug overføres til afvikling. (Garantioverførsler omfatter Kontraktområder, der er karakteriseret som institutioner og administrative driftsområder)
* Bundne overførsler
* Øvrige overførsler består af
  + ansøgninger fra kontraktområder udover 2 % garantioverførsel, og
  + ansøgninger fra fællesområdet, hvor der søges om overførsel til konkrete formål.

Den samlede opgørelse til drift ser således ud:

![](data:image/png;base64...)

Kolonnen "Øvrige overførsler" indeholder et underskud på Teknik og Ejendomme (fællesområde) på 1,1 mio. kr., som indstilles overført til 2024

Det samlede restbudget i 2023 er på 52,903 mio. kr., som fordeler sig med et mindreforbrug på serviceudgifter med 19,154 mio. kr., et mindreforbrug på indkomstoverførsler med 29,354 mio. kr. og et mindreforbrug udenfor servicerammen på 4,396 mio. kr.

Serviceudgifter

På service ønskes overført i alt 29,184 mio. kr., som fordeler sig med 7,850 mio. kr. til garantioverførsler på kontraktområderne, 9,760 mio. kr. til bundne overførsler og 11,574 mio. kr. til fællesområderne, heraf er 4,483 mio. kr. disponeret til etablering af Nødkaldeanlæg til Pleje og Omsorg samt Psykiatri og Handicap, som ønskes til anlæg.

Restbeløbet på -10,031 mio. kr. søges finansieret af kassebeholdningen.

Begrundelsen for, at der søges overført et større beløb end det, restbudgettet viser, er blandt andet, at der har været afholdt ekstraordinære udgifter i forbindelse med modtagelse af de Ukrainske flygtninge. Dette er opgjort til ca. 6,5 mio. kr., som primært er afholdt på Børn- og Skoleudvalgets område.

I forbindelse med midtvejsreguleringen i 2023 har Tønder Kommune modtaget et tilskud på i alt 5,595 mio. kr. til fordrevne fra [adresse]. Beløbet er registreret og bogført på indtægtssiden.

Endvidere kan det oplyses, at der bl.a. er afholdt flere udgifter til særligt dyre enkeltsager end budgetlagt. Det har resulteret i flere refusionsindtægter, som er indgået på området "Uden for servicerammen", som viser et mindre forbrug på 4,396 mio. kr.

Indkomstoverførsler

På indkomstoverførsler er der et restbudget på 29,354 mio. kr. Heraf ønskes overført i alt 0,155 mio. kr., som vedrører garantioverførsler. Det resterende beløb på 29,199 mio. kr. foreslås tilført kassebeholdningen.

Det skal i den forbindelse nævnes, at såfremt Tønder Kommune modtager en midtvejs- og efterregulering for 2023, som ikke kan finansieres indenfor rammerne i budget 2024, vil beløbet skulle finansieres ved et træk af kassebeholdningen.

Udenfor servicerammen

Restbudgettet på 4,396 mio. kr., som foreslås tilført kassebeholdningen.

### Lovgrundlag

Økonomisk Politik 2023-2026.

### Indstilling Direktionen indstiller,

|  |  |
| --- | --- |
| at | der på serviceområderne i alt overføres 29,184 mio. kr. fra 2023 til 2024, som fordeler sig med 24,701 mio. kr. til serviceområder på drift og 4,483 mio. kr. til anlæg til Nødkaldeanlæg, som placeres under Sundhedsudvalgets område, |
| at | der til indkomstoverførsler på drift overføres i alt 0,155 mio. kr. fra 2023 til 2024, og |
| at | indstillingen videresendes til Kommunalbestyrelsen. |

Beslutning fra Økonomiudvalget, 14. marts 2024, pkt. 3:

Indstillingen anbefales.

### Beslutning

Indstillingen godkendt.